《玉漏迟 其一 夜话尹竹农同年署斋》
清代·周之琦

夜寒莲漏悄。纹疏静掩，铜荷低照。迅羽光阴，心事漫传青鸟。

梦照长安片月，更愁照、天涯芳草。还自恼。云窗雾阁，庾尘谁扫。

何处唤酒银釭，听小管清声，素弦凄调。艳冶追寻，争似寸笺吟好。

计日东风破冷，又相对、春山一笑。芳信早。梅花几枝开了。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。